Florence Griffith-Joyner

Florence Griffith-Joyner, jaiotza-izenaz Florence Delorez Griffith, baita ere Flo-Jo izenarekin ezaguna (Los Angeles, Kalifornia, AEB, 1959ko abenduaren 21a - Mission Viejo, Kalifornia, AEB, 1998ko irailaren 21a), estatubatuar atleta izan zen.

 Biografia 

Zazpi urterekin hasi zen lasterketetan parte hartzen. Hogei urte zituela, atletismoa utzi behar izan zuen, familia aurrera atera ahal izateko. Baina, Bob Kersee entrenatzaile ospetsuak beka bat lortu zion UCLA Unibertsitaterako, eta 1984an, Los Angeleseko Olinpiar Jokoetan, urrezko domina lortu zuen 20 metroko lasterketan. Florence Griffith oso ezaguna egin zen bere makillaje ikusgarriarengatik, eta, batez ere, zerabiltzan azazkal izugarri luzeengatik. 1987an, Erromako Munduko Txapelketan, zilarrezko domina lortu zuen. Ben Johnson lasterkariaren gomendioz, giharrak indartzeko programa trinko batean parte hartu zuen, eta programa hura bukatuta, sekulako markak lortu zituen: 10.49 segundo 100 metrotan (gizonezko askoren marka hoberenetik gora), Seuleko Olinpiar Jokoetarako hautaketa probetan. Seulen, 1988an, 100 metro, 4 x 100 eta 200 metroko lasterketak irabazi zituen, baina Ben Johnson dopin egiteaz akusatu zutenean, zalantzan jartzen hasi ziren Griffithen markak. Hurrengo urtean bertan erretiratu zen, mediku kontrol derrigorrezkoak ezartzeko bezperetan. 

Atletismoa utzita, arropa-diseinatzaile gisa hasi zen lanean, eta haurrei laguntzeko programa askotan parte hartu zuen. 1996an, bere burua prestatzen hasi zen berriro, Atlantako Olinpiar Jokoetan parte hartzeko, baina eskuineko zangoan min hartuta, bertan behera utzi behar izan zuen ahalegina. 38 urterekin hil zen, garuneko apoplexiaz.

 Palmares hautatua 
{| class="infotaula" style="width: 25em; font-size: 95%;"
|- bgcolor="#eeeeee" align=center
! colspan="3" | Palmaresa
|- bgcolor="#dddddd" align=center
! colspan="3" | Olinpiar Jokoak
|- align=center bgcolor=white
|bgcolor=silver| Zilarra ||1984ko Udako Olinpiar Jokoak (Los Angeles) ||200 metroko lasterketa
|- align=center bgcolor=white
|bgcolor=gold| Urrea ||1988ko Udako Olinpiar Jokoak (Seul) ||100 metroko lasterketa
|- align=center bgcolor=white
|bgcolor=gold| Urrea ||1988ko Udako Olinpiar Jokoak (Seul) ||200 metroko lasterketa
|- align=center bgcolor=white
|bgcolor=gold| Urrea ||1988ko Udako Olinpiar Jokoak (Seul) ||4 x 100 metroko lasterketa
|- align=center bgcolor=white
|bgcolor=silver| Zilarra ||1988ko Udako Olinpiar Jokoak (Seul) ||4 x 400 metroko lasterketa
|-
 Munduko Atletismo Txapelketak Urrea 1987 (Erroma) 4 x 100 metroko lasterketa Zilarra 1987 (Erroma) 200 metroko lasterketa

 Erreferentziak 

 Ikus, gainera 
 Atleta ezagunen zerrenda
 Afroamerikar ezagunen zerrenda

 Kanpo estekak 
 Webgune ofiziala

Kategoria:Lasterkariak
Kategoria:Afro-estatubatuarrak
Kategoria:Ameriketako Estatu Batuetako emakume atletak
Kategoria:Olinpiar Jokoetako dominadunak atletismoan
Kategoria:Losangelestarrak
Kategoria:Asfixiagatik hildakoak
Kategoria:1984ko Udako Olinpiar Jokoetako dominadunak
Kategoria:1988ko Udako Olinpiar Jokoetako dominadunak
Kategoria:1984ko Udako Olinpiar Jokoetako atletak
Kategoria:1988ko Udako Olinpiar Jokoetako atletak
Kategoria:Ameriketako Estatu Batuetako atleta olinpikoak
Kategoria:Olinpiar Jokoetako zilarrezko dominadunak atletismoan
Kategoria:Ameriketako Estatu Batuetako zilarrezko dominadun olinpikoak
Kategoria:Olinpiar Jokoetako urrezko dominadunak atletismoan
Kategoria:Ameriketako Estatu Batuetako urrezko dominadun olinpikoak